Mati Sirkel

Mati Sirkel (født 12. oktober 1949 i Paide) er en estisk skribent, litteraturviter og oversetter. 

Han studerte tysk og litteratur ved Universitetet i Tartu 1967-72, og har senere arbeidet som universitetslektor, byråkrat i kulturdepartementet og som tidsskriftredaktør. Siden 1982 har han livnært seg som fri oversetter. Han var formann i Eesti Kirjanike Liit, den estiske forfatterforeningen, 1995-2004. 

Sirkel har oversatt en lang rekke bøker fra tysk, blant annet av Heinrich Böll, Thomas Bernhard, Elias Canetti, Alfred Döblin, Günter Grass, Peter Handke, Hermann Hesse, Franz Kafka, Robert Musil og Rainer Maria Rilke. Dertil oversettelse fra nederlandsk og moderne gresk.  For sine oversettelser mottok han i 2003 Österreichischer Staatspreis für literarische Übersetzung og i 2007 Estlands kulturfonds litteraturpris.

 Referanser 

 Eksterne lenker 
 Tartu bibliotek: Biografi 

Kategori:Estiske forfattere
Kategori:Estiske oversettere
Kategori:Personer fra Järvamaa
Kategori:Personer fra Lääne-Virumaa